CELEX: 52010PC0403
Language: lt
Date: 2010-07-20
Title: Pasiūlymas EUROPOS PARLAMENTO IR TARYBOS SPRENDIMAS kuriuo iš dalies keičiamos 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo nuostatos, susijusios su daugiamete finansine programa, kad būtų patenkinti papildomi ITER projekto finansavimo poreikiai

|

52010PC0403

	[pic] | EUROPOS KOMISIJA |Briuselis, 2010.7.20KOM(2010) 403 galutinisPasiūlymasEUROPOS PARLAMENTO IR TARYBOS SPRENDIMASkuriuo iš dalies keičiamos 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo nuostatos, susijusios su daugiamete finansine programa, kad būtų patenkinti papildomi ITER projekto finansavimo poreikiaiAIŠKINAMASIS MEMORANDUMAS1. įvadasAtsižvelgdama į 2009 m. lapkričio 16 d. Tarybos išvadas[1] dėl tolesnių ITER (tarptautinio termobranduolinio eksperimentinio reaktoriaus) projekto[2] veiksmų, 2010 m. gegužės 4 d. Komisija Europos Parlamentui ir Tarybai pateikė komunikatą „ITER projekto įgyvendinimo padėtis ir galimi paskesni veiksmai“[3], kad išspręstų ITER projekto finansavimo trūkumą ir išnagrinėtų susijusias valdymo sąlygas.Atsižvelgusi į nuomones, kuriomis apsikeista 2010 m. gegužės 25–26 d. Konkurencingumo taryboje, pirmininkaujanti Ispanija sukūrė ITER darbo grupę, kuri savo darbą užbaigė 2010 m. birželio 25 d. Tuo remiantis Tarybos priimtose išvadose patvirtintas pirmiau paminėtame Komisijos komunikate nustatytas trumpalaikis papildomų įsipareigojimų asignavimų – 1,4 mlrd. EUR (800 mln. EUR 2012 m. ir 600 mln. EUR 2013 m.) galiojančiomis kainomis – poreikis 2012–2013 m. Taryba paragino Komisiją pateikti pasiūlymą, kuriuo nebūtų viršytos dabartinės daugiametės finansinės programos bendrosios viršutinės ribos ir kuris būtų pagrįstas lėšų perskirstymu 1A išlaidų kategorijoje „Konkurencingumas augimui ir užimtumui skatinti“. 2010 m. liepos 27–28 d. šaukiamas neeilinis ITER tarybos posėdis, kad būtų patvirtintas ITER projekto pagrindas.Remiantis Komisijos ir valstybių narių atliktu darbu, nustatyta aiški ITER ateities vizija, kuria bus grindžiama ES pozicija liepos 27–28 d. ITER tarybos posėdyje. Komisija teigiamai vertina 2010 m. liepos 12 d. Tarybos išvadas, pabrėždama tvirtą įsipareigojimą sėkmingai užbaigti ITER projektą, ir atsižvelgia į Tarybos prašymą sumažinti įmonės F4E finansinius išteklius, tiksliau, ITER statybos etapui 2007–2020 m. skirtą Europos įnašą, nuo 7,2 mlrd. EUR (2008 m. verte) iki 6,6 mlrd. EUR (2008 m. verte). Šie 6,6 mlrd. EUR yra ITER statybos etapo orientacinė suma. Tokiu būdu galima užtikrinti ITER projekto ilgalaikio finansavimo stabilumą.Komisija aiškiai nurodė, kad siekiant panaikinti sąnaudų perviršį nebegalima prašyti ES biudžeto lėšų. Todėl Komisija ketina priimti ITER projekto pagrindą, kurį šiuo metu tikimasi taikyti iki 2020 m., tuo atveju, jeigu laikotarpiui po 2013 m. iš ES biudžeto projekto sąnaudoms padengti bus skirtas nustatytas metinis įnašas, dėl kurio nuspręs biudžeto valdymo institucija, ir joks sąnaudų perviršis ateityje nebus finansuojamas iš ES biudžeto.Pagrindo priėmimas yra ad referendum , nes abi biudžeto valdymo institucijos (Europos Parlamentas ir Taryba) dar turi pritarti ITER finansavimui ir jį užtikrinti.Dėl papildomų trumpalaikių ITER finansavimo poreikių (2012–2013 m.) Komisija siūlo finansinių šaltinių derinį, įskaitant Mokslinių tyrimų septintosios bendrosios programos lėšų perskirstymą 1A išlaidų kategorijoje ir nepanaudotų lėšų perskirstymą tarp išlaidų kategorijų.Šiuo pasiūlymu siekiama suteikti 400 mln. EUR sumą peržiūrint daugiametę finansinę programą, bet nepakeičiant įsipareigojimų ir mokėjimų asignavimų bendrosios viršutinės ribos 2007–2013 m. Kartu papildoma 460 mln. EUR suma bus padengta 1A išlaidų kategorijoje perskirsčius Mokslinių tyrimų septintosios bendrosios programos lėšas.Įsipareigojimas finansuoti likusią 540 mln. EUR sumą bus užtikrintas vėliau, pirmiausia per biudžeto taikinimo procedūrą 2010 m. lapkričio mėn.[4] ir prireikus per paskesnes metines biudžetines procedūras, panaudojant visas daugiametėje finansinėje programoje numatytas biudžeto priemones. Komisija siūlo, kad Europos Parlamentas, Taryba ir Komisija tuo tikslu priimtų bendrą deklaraciją ne vėliau nei 2010 m. lapkričio mėn. įvyksiančiame biudžeto taikinimo posėdyje.2. Teisinis pagrindasSutartyje dėl Europos Sąjungos veikimo nustatyta, kad Taryba, gavusi Europos Parlamento pritarimą, vieningai priima reglamentą, kuriuo nustatoma daugiametė finansinė programa. 2010 m. kovo 3 d. Komisija pateikė pasiūlymą dėl tokio Tarybos reglamento[5]. Jį tikimasi priimti iki metų pabaigos.Atsižvelgdama į tai, kaip svarbu ilgiau neatidėliojant atnaujinti Europos Sąjungos politinį įsipareigojimą įgyvendinti ITER projektą, Komisija teikia šį pasiūlymą, remdamasi 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo[6], kuris galioja tol, kol bus priimtas naujasis reglamentas, taisyklėmis.3. 1A išlaidų kategorijos maržų panaudojimas ir perskirstymas1A išlaidų kategorijos viršutinių ribų maržos 2011 m. sudaro 50,1 mln. EUR, 2012 m. – 34 mln. EUR, o 2013 m. – 47 mln. EUR. 2010 m. nepalikta jokios maržos. Atsižvelgdama į Tarpinstitucinio susitarimo 13 punktą, kuriame numatyta, kad institucijos privalo užtikrinti pakankamas viršutinių ribų maržas, Komisija mano, kad šių maržų negalima panaudoti kaip įnašo papildomiems ITER projekto finansavimo poreikiams padengti.Laikydamasi Tarpinstitucinio susitarimo 23 punkto pirmosios pastraipos, Komisija išnagrinėjo galimybę perskirstyti toje pačioje išlaidų kategorijoje esančių programų išlaidas, siekdama, kad nemaža sumos dalis, vertinant absoliučiąja verte ir naujai suplanuotų išlaidų procentine dalimi, neviršytų nustatytos išlaidų kategorijos viršutinės ribos. Todėl ji siūlo iš Mokslinių tyrimų septintosios bendrosios programos 2012 m. perskirstyti 100 mln. EUR sumą, 2013 m. – 360 mln. EUR sumą.4. Perkėlimai iš vienos išlaidų kategorijos į kitą (įsipareigojimų asignavimai)Pagal Tarpinstitucinio susitarimo 23 punkto antrąją pastraipą Komisija išnagrinėjo galimybę padidinti vienos išlaidų kategorijos viršutinę ribą ir padidinimą kompensuoti sumažinant kitos išlaidų kategorijos viršutinę ribą.Šiuo metu išlaidų kategorijų, išskyrus 1A išlaidų kategoriją, viršutinių išlaidų ribų maržos 2010–2013 m. yra tokios[7]:2010 m. | 2011 m. | 2012 m. | 2013 m. |1B išlaidų kategorija: | 1,4 | 16,9 | 1,4 | 0,4 |2 išlaidų kategorija | 456,2 | 851,8 | 126,2 | 131,4 |3A išlaidų kategorija: | 18,5 | 70,7 | 26,5 | 52,9 |3B išlaidų kategorija: | 0 | 15,2 | 18,1 | 22,8 |4 išlaidų kategorija | 0[8] | 70,3 | 132,3 | 134,6 |5 išlaidų kategorija | 43,5 | 160,6 | 122,7 | 151,3 |Remdamasi Tarpinstitucinio susitarimo 13 punktu ir atsižvelgdama į galimą Lisabonos sutarties finansinį poveikį, Komisija mano, kad 1B, 3A, 3B, 4 ir 5 išlaidų kategorijų viršutinių ribų maržos yra per mažos, kad įnašu iš jų būtų galima padengti papildomus ITER projekto finansavimo poreikius.Tik 2 išlaidų kategorijos marža 2010 m. yra tokia, kad ją būtų galima panaudoti kompensuojant 1A išlaidų kategorijos maržos trūkumą, ypač patvirtinus 2010 m. išlaidas žemės ūkiui. 2 išlaidų kategorijos viršutinės išlaidų ribos marža 2010 m. yra 456 mln. EUR. Šiuo metu Komisija siūlo sumažinti šią viršutinę ribą 400 mln. EUR ir padidinti 1A išlaidų kategorijos viršutines išlaidų ribas 160 mln. EUR 2012 m. ir 240 mln. EUR 2013 m.Dėl siūlomo viršutinių išlaidų ribų patikslinimo 2010 m. 2 išlaidų kategorijoje lieka 56 mln. EUR marža. Komisija įsipareigojo imtis visų tinkamų priemonių, kad užtikrintų, jog būtų laikomasi dėl BŽŪP išlaidų ir jų finansavimo priimtų sprendimų, įskaitant susitarimą dėl reformos patikrinimo.5. mokėjimų asignavimaiTarpinstitucinio susitarimo 23 punkto ketvirtojoje pastraipoje nustatyta, kad atliekant bet kokią peržiūrą privalu išlaikyti deramą įsipareigojimų ir mokėjimų santykį. Todėl metinės mokėjimų asignavimų viršutinės ribos turi būti pakeistos remiantis mokėjimų struktūra, kuri numatyta papildomiems įsipareigojimams pagal 1A išlaidų kategoriją 2012 ir 2013 m., kurie kompensuojami atitinkamai sumažinus 2 išlaidų kategorijos įsipareigojimų asignavimus 2010 m. Finansinės programos bendroji viršutinė riba 2007–2013 m. išlieka nepakitusi.6. Suvestinė lentelė ir išvadosToliau pateiktoje lentelėje apibendrinami siūlomi finansinės programos įsipareigojimų ir mokėjimų asignavimų viršutinių ribų pakeitimai. Sumos nurodomos galiojančiomis kainomis:(mln. EUR) | 2007 m. | 2008 m. | 2009 m. | 2010 m. | 2011 m. | 2012 m. | 2013 m. | 2007–2013 m. |1a. Konkurencingumas augimui ir užimtumui skatinti | 160 | 240 | 400 |2. Gamtos išteklių išsaugojimas ir valdymas | -400 | -400 |Visas įsipareigojimų asignavimų pokytis | 0 | 0 | 0 | -400 | 0 | 160 | 240 | 0 |Visas mokėjimų asignavimų pokytis | -400 | 160 | 240 | 0 |Atliekant peržiūrą įsipareigojimų ir mokėjimų asignavimų bendrosios viršutinės ribos (nurodytos galiojančiomis kainomis) išlieka nepakitusios.Minėtieji pokyčiai nurodyti toliau pateiktoje finansinės programos lentelėje (galiojančiomis kainomis).Oficialus sprendimas dėl Tarpinstitucinio sprendimo nuostatų, susijusių su finansine programa, dalinio pakeitimo turi būti pagrįstas bazine lentele, dėl kurios susitarta Tarpinstituciniame sprendime ir kurioje duomenys pateikiami 2004 m. palyginamosiomis kainomis. Todėl dabartine verte išreikštos sumos turi būti perskaičiuotos pagal 2004 m. kainas, remiantis Tarpinstitucinio susitarimo 16 punktu taikant fiksuotą defliatorių, kuris yra 2 proc. per metus (žr. toliau pridėtą siūlomo Europos Parlamento ir Tarybos sprendimo priedą).[pic]PasiūlymasEUROPOS PARLAMENTO IR TARYBOS SPRENDIMASkuriuo iš dalies keičiamos 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo nuostatos, susijusios su daugiamete finansine programa, kad būtų patenkinti papildomi ITER projekto finansavimo poreikiaiEUROPOS PARLAMENTAS IR EUROPOS SĄJUNGOS TARYBA,atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[9], ypač į jo 21 punktą, 22 punkto pirmąją ir antrąją pastraipas ir 23 punktą,atsižvelgdami į Komisijos pasiūlymą,kadangi:(1) 2010 m. ... ... d. [trišaliame] / [biudžeto taikinimo] susitikime Europos Parlamentas, Taryba ir Komisija susitarė dėl papildomo ITER projekto finansavimo sąlygų. Kad būtų galima suteikti finansavimą, reikia peržiūrėti 2007–2013 m. daugiametę finansinę programą vadovaujantis Tarpinstitucinio susitarimo 21, 22 ir 23 punktais, kad 1A išlaidų subkategorijos įsipareigojimų asignavimų viršutinės ribos galiojančiomis kainomis 2012 m. būtų padidintos 160 mln. EUR, o 2013 m. – 240 mln. EUR.(2) 1A išlaidų subkategorijos įsipareigojimų asignavimų viršutinių ribų padidinimas 2012–2013 m. bus visiškai kompensuotas sumažinant 2010 m. 2 išlaidų kategorijos įsipareigojimų asignavimų viršutinę ribą.(3) Siekiant išlaikyti atitinkamą įsipareigojimų ir mokėjimų santykį, bus patikslintos metinės mokėjimų asignavimų viršutinės ribos. Patikslinimas bus neutralus mokėjimų reikalavimų 2007–2013 m. atžvilgiu.(4) Todėl atitinkamai reikėtų iš dalies pakeisti Tarpinstitucinio susitarimo dėl biudžetinės drausmės ir patikimo finansų valdymo I priedą[10],PRIĖMĖ ŠĮ SPRENDIMĄ:Vienintelis straipsnisTarpinstitucinio susitarimo dėl biudžetinės drausmės ir patikimo finansų valdymo I priedas pakeičiamas šio sprendimo priedu.Priimta BriuselyjeEuropos Parlamento vardu Tarybos varduPRIEDAS[pic][1] 15815/10, 15818/09.[2] 2006 m. lapkričio 21 d. pasirašytas Susitarimas dėl sprendimo įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą (OL L 358, 2006 12 16, p. 62).[3] COM(2010) 226, 2010 5 4.[4] Nepažeidžiant poreikio išlaikyti reikiamas 2011 m. biudžeto maržas.[5] COM(2010) 72.[6] OL C 139, 2006 6 14, p. 1.[7] 2010 m. atnaujinti duomenys grindžiami paskutiniais Komisijos pasiūlymais iki Taisomojo biudžeto Nr. 6/2010 projekto, COM (2010) 315, 2010 6 17; 2011–2013 m. duomenys – finansiniu programavimu, kaip numatyta 2011 m. biudžeto projekto bendrajame įvade, COM(2010) 300, 2010 6 15.[8] Naudojantis lankstumo priemone finansuota mažiau nei 18,3 mln. EUR.[9] OL C 139, 2006 6 14, p. 1.[10] Šiuo tikslu šiame susitarime nurodyti skaičiai perskaičiuojami 2004 m. kainomis.